“**Кыргыз Республикасынын Өкмөтүнүн 2000-жылдын 8-майындагы №256 “Кыргыз Республикасынын Ички иштер министрлигинин милициянын генерал-майору Алиев Эргеш Алиевич атындагы Академиясы жөнүндө Жобону бекитүү жөнүндө” токтомуна өзгөртүүлөрдү киргизүү тууралуу” токтомунун долбооруна**

**НЕГИЗДЕМЕ –МААЛЫМКАТ**

1. **Долбоордун максаты жана милдети**

Бул долбоордун максаты Кыргыз Республикасынын Өкмөтүнүн 2000-жылдын 8-майындагы №256 “Кыргыз Республикасынын Ички иштер министрлигинин милициянын генерал-майору Алиев Эргеш Алиевич атындагы Академиясы жөнүндө Жобону бекитүү жөнүндө” токтомуна өзгөртүү киргизүү менен бүтүрүүчүлөргө “магистр” квалификациясын ыйгарууну тастыктаган, жогорку кесиптик билим берүүнү даярдоо тизмесинин багытына ылайык магистранттарды даярдоо боюнча Кыргыз Республикасынын Ички иштер министрлигинин Академиясынын ишмердүүлүгүн кеңейтүү болуп эсептелет.

1. **Мүнөздөөчү бөлүк**

Кыргыз Республикасынын Өкмөтүнүн 2000-жылдын 8-майындагы №256 токтому менен бекитилген “Кыргыз Республикасынын Ички иштер министрлигинин милициянын генерал-майору Алиев Эргеш Алиевич атындагы Академиясы жөнүндө” Жобонун 1.2. пунктунун сегизинчи абзацсына ылайык Кыргыз Республикасынын Ички иштер министрлигинин Академиясы “Юриспруденция” багыты боюнча магистранттарды даярдаган мамлекеттик билим берүү мекемеси болуп эсептелет.

Азыркы учурда Кыргыз Республикасынын Ички иштер министрлигинин Академиясы Кыргыз Республикасынын Өкмөтүнүн 2011-жылдын 23-августтундагы №496 “Кыргыз Республикасында жогорку кесиптик билим берүүнүн эки деңгээлдүү түзүмүн аныктоо жөнүндө” токтомуна ылайык “Юриспруденция” 530500 жана “Укук коргоо ишмердүүлүгү” 532200 багыттарын даярдоо боюнча “бакалавр” квалификациясын бүтүрүүчүлөргө ыйгаруу менен жогорку кесиптик билимдин негизги билим берүү программаларын жүзөгө ашырат.

Акыркы 3 жыл аралыгында Кыргыз Республикасынын Ички иштер министрлигинин Академиясы тарабынан “Укук коргоо ишмердүүлүгү” квалификациясын ыйгаруу менен ички иштер органдары үчүн 305 адис чыгарылды. Кыргыз Республикасынын Ички иштер министрлигинин Академиясы “Укук коргоо ишмердүүлүгү” бакалавр багыты боюнча адистерди даярдоочу жалгыз ЖОЖы болуп эсептелет. Ушуга байланыштуу эгер көрсөтүлгөн бүтүрүүчүлөр “магистр” боюнча квалификациясын алууну каалаган учурда Ички иштер министрлигинин Академиясында мындай программа болбогондугуна байланыштуу алар үчүн тоскоолдук жаралып, укуктары чектелүүдө.

Ушунун негизинде, бүгүнкү күндө Кыргыз Республикасынын Ички иштер министрлигинин Академиясында билим берүү процесси магистранттарды даярдоо боюнча “Юриспруденция” багытын даярдоо гана жүзөгө ашырылат.

Ушуга байланыштуу, билим берүүнүн эки деңгээлдүү түзүмүн эске алуу менен, бүтүрүүчүгө “магистр” квалификациясын ыйгарууну тастыктаган, жогорку кесиптик билимди даярдоо багытынын Тизмесине ылайык, магистранттарды даярдоо боюнча Кыргыз Республикасынын Ички иштер министрлигинин Академиясынын ишмердүүлүгүн кеңейтүү максатында “Укук коргоо ишмердүүлүгү” 532200 магистратура багыты боюнча билим берүүнү ачуу бүтүрүүчүлөрдүн өзүлөрүнүн билимин улантуу үчүн алардын конституциялык укугун жүзөгө ашырууга мүмкүндүк берет.

Ушуга байланыштуу, Кыргыз Республикасынын Ички иштер министрлигинин милициянын генерал-майору Алиев Эргеш Алиевич атындагы Академиясы жөнүндө Жобосунун 1.2 пунктунун сегизинчи абзасына, жогорку кесиптик билимдин билим берүү программасынын багыты боюнча магистранттарды даярдоо ишмердүүлүгүн жүзөгө ашыруу мүмкүнчүлүгүн аныктаган өзгөртүүнү киргизүү зарылчылыгы келип чыкты.

Кыргыз Республикасынын Министирлер Кабинетинин токтомунун долбоору кабыл алынган учрда Кыргыз Республикасынын мыйзамдарынын талаптырына ылайык, окуу ишмердүүлүгүн жогоруда көрсөтүлгөн багытта жүргүзүү үчүн лицензия алуу масалеси чечилиши зарыл.

Ушуну менен бирге Кыргыз Республикасынын Конституциясынын жаңы редакциясын кабыл алуусу менен 2021-жылдын 5 майындагы ПЖ №114 “Кыргыз Республикасынын Министрлер Кабинети жөнүндө” Кыргыз Республикасынын Президентинин Жарлыгы менен Кыргыз Республикасынын Өкмөтү Кыргыз Республикасынын Министрлер Кабинети болуп кайра түзүлгөн жана Кыргыз Республикасынын Министрлер Кабинети Кыргыз Республикасынын Өкмөтүнүн укук мурастоочусу болуп аныкталган.

Жогоруда көрсөтүлгөн Кыргыз Республикасынын Президентинин Жарлыгынын 6-пункту менен Кыргыз Республикасынын Министирлер Кабинети өз чечимдерин Жарлыкка ылайык келтирүүсү тапшырылган.

Ушуга байланыштуу, токтомдун долбоору менен Кыргыз Республикасынын Ички иштер Академиясынын Жобоосундагы 1.5 пункттунун биринчи абзацсындагы “Премьер-министри” деген сөздөр “Министирлер Кабинетинин Төрагасы” деген сөздөр менен алмаштырылуусу сунушталат.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын Министрлер Кабинетининушул токтом долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

**4.** **Коомдук талкулоонун жыйынтыгы жөнүндө маалыматтар**

«Кыргыз Республикасынын ченемдик укуктук актылары жөнүндө» Мыйзамынын 22-беренесине ылайык көрсөтүлгөн Кыргыз Республикасынын Министирлер Кабинетинин токтом долбоору Кыргыз Республикасынын Министирлер Кабинетинин расмий сайтына жана Кыргыз Республикасынын ченемдик укуктук актыларынын долбоорлорун коомдук талкулоонун бирдиктүү порталына (http://koomtalkuu.gov.kg/ru) жайгаштырылат.

**5. Долбоордун мыйзамдарга шайкеш келишине талдоо жүргүзүү**

Берилген долбоор колдонуудагы мыйзамдардын, ошондой эле Кыргыз Республикасы катышуучусу болгон, белгиленген тартипте күчүнө кирген эл аралык келишимдердин ченемдерине карама-каршы келбейт.

**6. Каржылоо зарылдыгы жөнүндө маалымат**

Кыргыз Республикасынын Министрлер Кабинетинин ушул токтом долбоорун кабыл алуу республикалык бюджеттен кошумча финансылык сарптоолорго алып келбейт.

**7.** **Жөнгө салуучулук таасирин талдоо жөнүндө маалымат**

Берилген долбоор жөнгө салуучулук таасирине талдоо жүргүзүүнү талап кылбайт, анткени ишкердикти жөнгө салууга багытталган эмес.

**Кыргыз Республикасынын**

**Ички иштер министири У. Ниязбеков**